

**R O M Â N I A (nu produce efecte juridice)**

**JUDEŢUL MUREŞ Iniţiator**

MUNICIPIULTÂRGUMUREŞ DIRECŢIA Activităţi Social-Culturale Patrimoniale şi Comerciale  **PRIMAR,**

SERVICIUL Activităţi Culturale, Sportive, Tineret şi Locativ Soós Zoltán

Nr. 41.651 din 07.06.2021

**REFERAT DE APROBARE**

privind aprobarea încheierii unui acord de colaborare între MUNICIPIUL TÂRGU MUREȘ şi Asociația Club Sportiv AMC RACING,în vederea organizării evenimentului sportivde interes public municipal

,, AMC-RACING TÂRGU MUREȘ SUPER RALLY 2021”

Asociația Club Sportiv AMC RACING alături de Federaţia Română de Automobilism Sportiv, prin adresa nr. 67.898/2020, şi-a exprimat dorinţa de a organiza, în parteneriat cu Municipiul Târgu Mureş, evenimentul sportiv ,, TÂRGU MUREȘ SUPER RALLY 2021”care va reuni la startul competiției mai multe monoposturi RADICAL și FERARI, pilotate de renumiții piloți Mihai Leu, Emil Ghinea, Costel Cășuneanu și alti piloți experimentați în cursele de Super Rally ale campionatului din România. Federația Română de Automobilism Sportiv ,a atribuit Municipiului Târgu Mureș organizarea etapei aII-a a Campionatului 2021. Datorită experienţei acumulate în anii precedenţi prin organizarea diverselor competiţii de nivel Național Municipiul Târgu Mureş este una dintre primele opţiuni ca locaţie în vederea desfăşurării acestui eveniment de interes public municipal.

Acest eveniment se adresează seniorilor ași ai volanului, cât și tinerilor speranțe în tainele acestui sport de performanță și se va desfășura în perioada 18-19 iunie 2021.

Considerăm că prezenţa în TârguMureş a acestui eveniment va reprezenta unul dintre cele mai însemnate modalităţi de promovare a municipiului TârguMureş pe plan intern, impactul economic fiind unul benefic pentru economia municipiului.

În anul 2019 competiția a avut un succes remarcabil în țară, motiv pentru care, Asociația Club Sportiv AMC RACING solicită acordul ca evenimentul să poată fi organizat la Târgu Mureş în anul 2021. Implicarea municipalităţii constă în punerea la dispoziţia organizatorilor, pe perioada desfăşurării întrecerilor, a străzilor din centrul municipiului ca și în anii precedenţi, precum şi co-participarea la finanțare, o mare parte fiind asigurată de către federație și sponsori.

Municipiul Târgu Mureş, prin primarul municipiului Târgu Mureş, va încheia un acord de colaborare cuClub Sportiv AMC RACING, în vederea organizării acestei competiţii sportive.

Acordul de colaborare va cuprinde drepturile şi obligaţiile ambelor părţi, precum şi obligaţia municipalităţii de a susţine financiar organizarea acestor competiţii, conform unui centralizator de cheltuieli. ( buget detaliat­)

Conform Legii 69/2000 art. 3 alin (1) – a educaţiei fizice şi sportului: „Autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale” şi art. 71 alin (1), lit. g) : Sursele de finanţare a federaţiilor sportive naţionale provin din: alte venituri, în condiţiile legii”.

Potrivit art. 129 alin. (2) lit. „d” din OUG nr. 57/2019 privind Codul administrativ cu modificările și completările ulterioare, se prevăd următoarele: „atribuţii privind gestionarea serviciilor de interes local”. În cadrul aceluiaşi art. 129 alin. (7) lit. f) se specifică: „asigură, potrivit competenţelor sale şi în condiţiile legii, cadrul necesar pentru furnizarea serviciilor publice de interes local privind: Sportul”.

Luând în considerare şi H.G. nr. 1447/2007 privind aprobarea Normelor financiare pentru activitatea sportivă, cu modificările şi completările ulterioare,

Legea nr. 273/2006 privind finanţele publice locale, cu modificările şi completările ulterioare,

 Având în vedere cele menționate mai sus, propunem spre aprobare Consiliului local proiectul de hotărâre privind încheierea unui acord de colaborare între MUNICIPIUL TÂRGU MUREȘ şi Asociația Club Sportiv AMC RACING, în vederea organizării evenimentului sportiv de interes public municipal ,, AMC-RACING TÂRGU MUREȘ SUPER RALLY 2021 ”

**AVIZ FAVORABIL AL**

**DIRECŢIEI Activităţi Social-Culturale,Patrimoniale și Comerciale**

**SERVICIUL Activităţi Culturale, Sportive şi Tineret**

**Direcor executiv**

**Korpadi Gyorgy**

 **Director ex. adj Șef serviciu**

**Blaga Zătreanu Cosmin Marina Ciugudean**

**Aviz favorabil al Direcţiei economice**

 **Director Economic**

 **Ana Năznean**

 Întocmit/scris: Notar Mihai

 Consilier superior /2 ex/07.06.2021

Actele administrative sunt hotărarile de consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ.

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

#  **Proiect**

 **(nu produce efecte juridice)\***

 **Primar,**

 **Soós Zoltán**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

privind aprobarea încheierii unui acord de colaborare între MUNICIPIUL TÂRGU MUREȘ şi Asociația Club Sportiv AMC RACING, în vederea organizării evenimentului sportiv de interes public municipal:

,, AMC-RACING TÂRGU MUREȘ SUPER RALLY ”

 *Consiliul local municipal Târgu Mureş, întrunit în şedinţă extraordinară de lucru,*

 **Având în vedere**:

1. Referatul de aprobare nr. 41.651,inițiat de Primar prin Direcția ActivităţiSocial-CulturalePatrimoniale şi Comerciale privindaprobarea încheierii unui acord de colaborare între MUNICIPIUL TÂRGU MUREȘ şi Asociația Club Sportiv AMC RACING, în vederea organizării evenimentului sportiv de interes public municipal:,,AMC-RACING TÂRGU MUREȘ SUPER RALLY ”
2. Avizul favorabil al Direcţiei economice
3. Raportul de specialitate nr. \_\_\_\_\_\_\_\_al Direcţiei juridice contencios administrativ şi administraţie publică locală

 **În conformitate cu prevederile:**

* Hotărârea Consiliului local municipal Târgu Mureş nr. 95/2021 privind aprobarea bugetului Unităţii Administrativ Teritoriale - Municipiul Târgu Mureş pe anul 2021
* art. 3 alin (1)art. 71 alin (1), lit. g)din Legea nr. 69/2000 privind Legea educaţiei fizice şi sportului, cu modificările şi completările ulterioare
* H.G. nr. 1447/2007 privind aprobarea Normelor financiare pentru activitatea sportivă, cu modificările şi completările ulterioare
* Legea nr. 273/2006 privind finanţele publice locale, cu modificările şi completările ulterioare
* HCLM. nr. 95/2021 privind bugetul UAT- Municipiul Târgu Mureș pe anul 2021 Titlul II BUNURI ȘI SERVICII. PCT. 2 – 67.02.05.01.SPORT

În temeiul prevederilor art.129 alin. (1), alin. (2) lit. “d”, alin. (7) lit. “f”, art. 196 alin. (1) din lit. “a” şi ale art. 243 alin.(1)lit. “a” din OUG nr.57/2019 privind Codul Administrativ, cu modificările și completările ulterioare;

**H o t ă r ă ş t e :**

Art.1 Se aprobăîncheierea unui acord de colaborare între MUNICIPIUL TÂRGU MUREȘ şi Asociația Club Sportiv AMC RACING, în vederea organizării evenimentului sportiv de interes public municipal,, AMC-RACING TÂRGU MUREȘ SUPER RALLY ” conform Acordului de Colaborare cuprins în anexă, care face parte integrantă din prezenta hotărâre.

**Art.2** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureş prin Direcția ActivităţiSocial-Culturale Patrimoniale şi Comerciale.

**Art.3** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.4** Prezenta hotărâre se comunică:

* Direcței ActivităţiSocial-Culturale Patrimoniale şi Comerciale.
* Direcției Economice
* Asociației Club Sportiv AMC Racing

**Viză de legalitate,**

**p. Secretarul general al MunicipiuluiTârgu Mureș,**

**Szövérfi László**

Actele administrative sunt hotărarile de consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ.